09/10/2013 | Administración LocalMunicipal
Noia
Secretaría
Aprobación definitiva da Ordenanza reguladora das actividades de servizos e dos procedementos de intervención e control municipais

ANUNCIO APROBACIÓN DEFINITIVA DA ORDENANZA REGULADORA DAS ACTIVIDADES DE SERVIZOS E DOS PROCEDEMENTOS DE INTERVENCIÓN E CONTROL MUNICIPAIS Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a Ordenanza reguladora das actividades de servizos e dos procedementos de intervención e control municipais, aprobado inicialmente polo Pleno en sesión realizada o 2 de agosto de 2013, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro desta ordenanza que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. ANEXO ORDENANZA MUNICIPAL REGULADORA DAS ACTIVIDADES DE SERVIZOS E DOS PROCEDEMENTOS DE INTERVENCIÓN E CONTROL MUNICIPAIS EXPOSICIÓN DE MOTIVOS A Directiva 2006/123/CE do 12 de decembro relativa aos servizos no mercado interior e publicada no DOUE o 27/12/2006, aprobouse cara a acadar un mercado europeo mais competitivo na economía mundial e que redundara nunha maior produtividade e, por ende, nun impulso do tecido empresarial así como do emprego. Esta directiva, de xeito transversal, ven a ser a normativización da xurisprudencia ditada polo Tribunal Superior de Xustiza da Unión Europea en relación á liberdade de establecemento e prestación de servizos. Para ilo un dos seus obxectivos é eliminar os obstáculos xurídicos e administrativos ao desenvolvemento das actividades de servizos. A súa transposición á lexislación dos Estados membros supuxo a obriga de revisar a normativa e adaptala as prescricións da directiva en canto aos réximes de autorización que limiten a liberdade de implantación e exercicio, a súa motivación, limitacións e características dos requisitos esixidos. O Estado español aprobou para tal fin a Lei 17/2009 do 23 de novembro, sobre o libre acceso as actividades de servizos e o seu exercicio, que estableceu un marco común para a súa regulación partindo do principio de non suxeición a réxime de autorización previa agás razón imperiosa de interese xeral. Ademais sinala a obriga das administracións públicas de adaptar as súas disposicións (DT 3.ª), revisar os procedementos e trámites aplicables ao establecemento e a prestación de servizos co obxecto de impulsar a súa simplificación, evitando a petición de orixinais ou copias compulsadas agás casos xustificados (art.17). O artigo 18 da Lei regula o establecemento dun “portelo único” e a implantación da xestión electrónica dos trámites. A devandita lei completouse coa Lei 25/2009, que modifica diversas leis para a súa adaptación á lei 17/2009. Destaca a modificación do marco regulador estipulado no artigo 84 da Lei 7/1985, do 2 de abril, reguladora das bases de réxime local, de xeito que se limita o sometemento a licenza ou autorización previa aos novos principios, e se engade como outro medio de intervención a comunicación previa e declaración responsable nos termos do artigo 71 bis da Lei 30/1992, de réxime xurídico e procedemento administrativo común, sen prexuízo do control posterior de verificación. Na mesma liña muda a referencia aos mecanismo de intervención no Regulamento de servizos das corporacións locais, aprobado por Decreto 17/06/1955, na modificación operada polo R. D. 2009/2009, do 23 de decembro. Posteriormente, a Lei 1/2010 de ordenación do comercio polo miúdo establece o réxime xeral de autorización salvo o que poidan regular as comunidades autónomas. A Lei 2/2011 de economía sostible da unha nova volta engadindo o artigo 84 bis e 84 ter nos que permite o mantemento de autorizacións nuns concretos termos, e insiste na obriga da entidades locais de planificar os procedementos de comunicación necesarios e verificación posterior do cumprimento dos requisitos, debendo adaptar a normativa existente sobre licenzas locais de actividade e darlle publicidade aos procedementos nos que subsiste a licenza. O Real Decreto lei 19/2012 de medidas urxentes de liberalización do comercio e determinados servizos procura establecer un mínimo común denominador para todo o Estado eliminando todos os supostos de autorización ou licenza municipal previa que estiveran motivados na protección do medio ambiente, da seguridade e da saúde públicas, cando se trate de establecementos comerciais dos previstos no anexo da lei, sempre que a súa superficie útil e de exposición e venda ao público non sexa superior a 300 m 2 e incluso para obras que no requiran proxecto técnico. Habilítase ás entidades locais a regular o procedemento de comprobación posterior (art.5.2.º). Este texto atópase derrogado a día de hoxe pola Lei 12/2012, do 26 de decembro, de medidas urxentes de liberalización do comercio e determinados servizos. Pola súa banda, a Comunidade Autónoma de Galicia aprobou a Lei 1/2010, do 11 de febreiro, de modificación de diversas leis de Galicia na que engade un artigo 252 bis á Lei 5/1997, de Administración local de Galicia e modifica o artigo 286 nos termos do artigo 84 LBRL. Asemade efectúa modificacións sectoriais optando por diferentes réximes. Tras ela adoptáronse novos textos para a adaptación á directiva como son, entre outros: ■ A Lei 13/2010 de modificación da Lei de comercio interior de Galicia, bastando comunicación previa ou declaración responsable para a apertura de establecementos comerciais (art.28) agás: unha grande superficie que require a autorización autonómica (que suplirá a licenza) ou si a actividade este suxeita ao trámite de incidencia, efecto ou impacto ambiental ou ao informe autonómico sanitario. Ademais determínanse as condicións xerais para o exercizo da actividade comercial (art.5). E respecto da licenza debe outorgarse atendendo as cuestións urbanísticas, de seguridade, salubridade e medio ambientais (coincidindo co disposto no artigo 22.2 RSCL 1955). No caso de certas actividades remítese á normativa específica. ■ O Decreto 111/2010 polo que se modifican diversos decretos en materia de agricultura, formación agraria e conservación da natureza para adaptalo á Directiva 2006/123/CE. ■ A Lei 13/2011, do 16 de decembro, reguladora da política industrial de Galicia, que establece como réxime xeral o da comunicación previa ou declaración responsable e en calquera caso sempre que se establecese así mediante lei por razóns de orde pública, seguridade e saúde pública, seguridade e saúde no traballo ou protección do medio ambiente, ou cando se establecese regulamentariamente para o cumprimento de obrigacións derivadas da normativa comunitaria ou de tratados e convenios internacionais (art.36 e 37). ■ A Lei 7/2011, do 11 de novembro, de turismo de Galicia. Regula o réxime para o inicio da actividade turística (e para cambios substanciais destas) que será mediante declaración responsable que ademais o autoclasificará (art.41), con certas excepcións onde bastará comunicación previa ao órgano autonómico competente en turismo. Cómpre destacar o estipulado no artigo 49 sobre o informe potestativo previo sobre os requisitos mínimos de infraestrutura e servizos que tamén poderá solicitarse polos concellos na tramitación das licenzas. ■ O Decreto 58/2012, do 12 de xaneiro, polo que se modifica o Decreto 50/2000, do 20 de xaneiro, que refunde e actualiza a normativa en materia de xuventude. Efectúa a modificación en relación co inicio da prestación de servizos á xuventude en instalacións xuvenís, modificación substancial destas (afectan a estrutura, volume, distribución, número de prazas ou servizos que se prestan), actividades ao aire libre e escolas de tempo libre, para o que bastará declaración responsable. Tamén para o cambio de titularidade. Tampouco podemos esquecer outra normativa en materia de actividades ou incidente nela, algunhas anteriores á Directiva de servizos como: o Regulamento de espectáculos públicos e actividades recreativas de 1982, o Decreto 156/1995, polo que se regula a inspección ambiental en Galicia; o Decreto 28/1999, de disciplina urbanística de Galicia; a Lei 9/2002, de ordenación urbanística e do medio rural de Galicia, nada sensible nas súas modificacións á directiva como tampouco moita da normativa sanitaria específica. E xa posteriores á norma comunitaria: o Real decreto lexislativo 1/2008, do 11 de xaneiro, polo que se aproba o texto refundido da lei de avaliación de impacto ambiental de proxectos, o Decreto 133/2008, de avaliación da incidencia ambiental, a Lei 8/2008, de saúde de Galicia, e para rematar o Real decreto 8/2011, que modifica o texto refundido da lei do solo. Sen embargo, en relación co Dereito da Unión Europeo, as ordenanzas municipais quedan sometidas ás consecuencias dos principios de primacía e de efecto directo. Por esa razón, aínda cando as ordenanzas son o último chanzo normativo en España deben garantir, por encima das leis estatais básicas e da lexislación autonómica de desenvolvemento, a aplicación directa das liberdades económicas fundamentais consagradas no Tratado de Funcionamento da Unión Europea e dalgunhas disposicións claras e incondicionais da mesma directiva de servizos. Agora ben e en relación co Dereito interno español, as ordenanzas municipais están sometidas ao principio de xerarquía respecto das leis estatais básicas e da lexislación autonómica de desenvolvemento e tamén deben estar habilitadas por lei cando menos en ámbitos particularmente sensibles á reserva de lei como o administrativo sancionador ou o tributario. Nesta ordenanza tense tratado de equilibrar canta normativa se mencionou se ben dando cumprimento con prioridade á Directiva 2006/123/CE e ao previsto no Tratado da Comunidade Europea para a liberdade de establecemento e liberdade de circulación de servizos, xa que logo as materias excluídas da aplicación da directiva seguiranse a rexer plenamente polo devandito tratado. Este Concello non dispoñía de ordenanza reguladora sobre a materia. Por ilo, con este texto procurase eliminar a inseguridade xurídica que deriva da falta da concreción dun catálogo a nivel nacional ou autonómico que relacione todas as actividades de servizos, ou cando menos unhas por inclusión e o resto por omisión, e determine o réxime aplicable a cada unha delas. Remátase con varias disposicións adicionais e unha disposición transitoria que permite acollerse ao novo réxime. Disposicións xerais Artigo 1.–Obxecto. Esta ordenanza regula os procedementos e trámites aplicables para o establecemento e inicio da prestación de servizos que se desenvolvan no termo municipal de Noia co obxecto de impulsar a súa simplificación e darlle publicidade ao sistema de verificación posterior por parte dos servizos técnicos municipais. Artigo 2.–Ámbito material.2.1. As actuacións ás que se dirixe esta ordenanza son aquelas que supoñen o desenvolvemento dunha actividade a cambio dunha contraprestación económica tanto no sector industrial como comercial ou de servizos.2.2. O desenvolvemento de actividades permítese con carácter xeral mediante comunicación previa ou declaración responsable. Esixirase previa licenza ou autorización naqueles supostos que se determine legalmente.2.3. Asemade abranguerá a execución de obras vinculadas ás actividades do parágrafo 1 deste artigo cando así se estableza pola normativa de aplicación. Sen embargo, para o caso en que se requira licenza de edificación a actividade non poderá ser iniciada ata a acreditación formal do remate correcto de aquela, con independencia da previa comunicación da actividade polo promotor achegada coa documentación correspondente.2.4. Exclúense aquelas actividades respecto das que exista ou se adopte normativa específica conforme á xurisprudencia do Tribunal de Xustiza da Comunidade Europea. Tamén se exclúen aquelas que se pretendan desenvolver en bens suxeitos a autorización do órgano autonómico competente en materia de patrimonio histórico-artístico. Artigo 3.–Medios de intervención. Os medios de intervención nas actividades de servizos e obras vinculadas ás que se refire os parágrafos 1.º e 2.º do artigo anterior son os estipulados na Lei 7/1985, de bases de réxime local, nos termos indicados no artigo 71 bis da Lei 30/1992, de réxime xurídico e procedemento administrativo común así como demais normativa de aplicación. Artigo 4.–Cambio de titularidade da actividade.4.1. Bastará a comunicación previa do antigo e novo titular para efectuar o cambio de titularidade da actividade sempre que non se modificaran as características do local ou da actividade que obtivera licenza ou respecto do que se formulou a declaración responsable ou comunicación previa. Nos casos en que así se determine legalmente empregarase a fórmula da declaración responsable para o cambio de titularidade.4.2. En calquera caso, o cambio de titularidade terá lugar sen mais documentación que a que permita identificar os titulares implicados, o local e o expediente de actividade en cuestión mediante o título anterior, de xeito que poda verificarse en calquera momento.4.3. Os efectos do cambio de titularidade serán dende a recepción do escrito cos ditos datos no rexistro municipal, con independencia da súa dación de conta ao órgano municipal competente ou órgano autonómico que corresponda. Exclúense aqueles casos determinados legalmente en que o cambio deba ser comunicado unicamente a outra instancia non municipal. Artigo 5.–Requisitos para o desenvolvemento da actividade.5.1. Con carácter xeral: a) Instancia cos datos identificativos do promotor e localización da actividade formulando a solicitude de tramitación (formularios normalizados nos anexos desta ordenanza) b) Copia do NIF do promotor caso de ser persoa física, ou CIF de ser persoa xurídica. c) Copia do NIF do seu representante e acreditación da representación, de se-lo caso. d) Memoria asinada polo técnico competente na que se detallen os aspectos básicos que definan a actividade (1 exemplar en papel e 1 en CD), isto é: descrición da actividade a desenvolver, persoal, maquinaria a empregar, produtos. Superficie do local, distribución. e) Planos de situación en cartografía municipal da actividade e plano do local coas súas instalacións, este último asinado por técnico competente. f) Declaración responsable asinado por técnico competente que expresamente indique o cumprimento polo local e actividade da normativa urbanística, de seguridade, salubridade, protección ambiental e accesibilidade, e no seu caso, das ordenanzas municipais e demais normativa que resulten de aplicación. g) Acreditación da situación de legalidade do inmoble onde se vai desenvolver a actividade, mediante:  Copia da licenza de primeira ocupación do local ou edificio ao que pertence, ou referencia ao acordo e órgano no que se concedeu.  Copia da escritura do inmoble, ou nota simple rexistral cuxo asento teña unha antigüidade mínima de 6 anos.  Acreditación da Inspección técnica de edificios. h) De non estar a documentación técnica visada –cando non sexa obrigatorio legalmente–, o técnico formulará unha declaración da súa identidade e habilitación profesional. i) Copia da alta no epígrafe fiscal propio da actividade. j) Referencia catastral do inmoble. k) Outras garantías ou requisitos que se determine legalmente para a actividade. l) Xustificante bancario do abono dos tributos municipais que correspondan.5.2. Para as obras menores: 5.2.1. Enténdese por tales aquelas que son de escasa entidade técnica, construtiva e económica, que non supoñen alteración do volume, do uso, das instalacións e servizos de uso común ou do número de vivendas ou locais, non afectando ao deseño exterior, á cimentación, ás estruturas ou as condicións de habitabilidade ou seguridade dos edificios. En resume aquelas obras de simple reparación, decoración, ornato ou peche que non precisan proxecto técnico.5.2.2. A documentación que precisan: a) Memoria descritiva das obras incluíndo croquis e plano da zona de actuación e emprazamento, xunto coa referencia catastral. b) Orzamento detallado por partidas, sinalando materiais e man de obra. c) Tempo de execución das obras non superior a 3 meses.5.3. Cambio de titularidade. a) Instancia cos datos identificativos do novo e anterior titular e localización da actividade (formularios normalizados nos anexos desta ordenanza). b) Copia do NIF/CIF tanto do titular anterior como do novo titular. c) Copia do NIF do representante e acreditación da representación, de ser o caso. d) De ser o caso, copia do documento testamentario polo que asina outra persoa no lugar do anterior titular e copia da acta de defunción. e) Orixinal do cartón da licenza (ou copia da declaración responsable ou comunicación presentada no Rexistro municipal) ou certificado municipal acreditativo. f) Copia do alta no epígrafe fiscal do novo titular. Artigo 6.–Comunicación previa.6.1. Serán obxecto de comunicación as actividades do artigo 2.1. desta ordenanza para as que así se esixa na normativa legal.6.2. En defecto de determinación legal, serán actividades comunicadas as que sexan de menor transcendencia en relación co medio ambiente, orde público e saúde pública. Para tal fin relaciónanse no anexo I desta ordenanza, sendo determinadas outras por similitude. Artigo 7.–Declaración responsable.7.1. Serán obxecto de declaración responsable as actividades do artigo 2.1. desta ordenanza para as que así se esixa na normativa legal.7.2. En defecto de determinación legal considéranse sometidas a declaración responsable aquelas actividades do artigo 2.1. desta ordenanza que non precisando licenza municipal segundo a normativa precisan dalgunha autorización sectorial. Para tal fin relaciónanse no anexo II desta ordenanza, sendo determinadas outras por similitude.7.3. Considéranse sometidas a declaración responsable aquelas actividades do artigo 2.1. desta ordenanza que estando excluídas do ámbito da aplicación da Directiva de servizos 2006/123/CE gozan do marco protector do Tratado da Comunidade europea. Artigo 8.–Actividades sometidas a licenzas.8.1. Solicitarase a previa licenza nos casos en que así o esixe a normativa aplicable en atención á protección do medio ambiente ou do patrimonio histórico-artístico, á seguridade e saúde públicas ou que impliquen o uso privativo ou ocupación do dominio público.8.2. Enténdese que se atopan sometidas a licenza as seguintes actividades: a) As incluídas no Decreto 292/2004, do 18 de novembro, polo que se aproba o Catálogo de espectáculos públicos e actividades recreativas da Comunidade Autónoma de Galicia, modificado polo Decreto 160/2005 b) As actividades relacionadas no Decreto 133/2008, que regula o procedemento de avaliación ambiental. c) As que requiran autorización ou informe previo e preceptivo doutra administración (protección do medio ambiente, patrimonio histórico artístico, augas, sanidade.) e non o achegaran coa declaración responsable.8.3. Aquelas actividades que segundo a normativa aplicable requiren previa autorización ou informe preceptivo tramitaranse polo réxime de declaración responsable cando estes se acheguen conxuntamente. Artigo 9.–Procedemento para o inicio e cese da actividade.9.1. Iniciase coa achega da documentación polo promotor da actividade dirixida ao Rexistro municipal do Concello de Noia. Pode tratarse de: a) Solicitude de licenza de actividade ou outra autorización coa documentación que sexa preceptiva segundo a normativa de aplicación. b) Presentación da comunicación previa ou declaración responsable e documentación sinalada na normativa e nesta ordenanza. No seu caso, cos preceptivos informes ou autorizacións. Para tal fin disponse de formularios normalizados que se ofrecerán ao promotor na páxina web municipal e na conserxería ou rexistro desta entidade. Os formularios serán debidamente cubertos e achegados ao Rexistro coa documentación que se indica.9.2. O persoal de Rexistro municipal de entrada verificará a presentación da documentación que di aportar o interesado, requiríndolle que complete os datos. Unha vez plasmado o sello de rexistro daralle inmediato traslado á sección de actividades e copia da solicitude ao Servizo de Urbanismo para o seu coñecemento.9.3. Tralo análise da documentación polos técnicos municipais das unidades administrativas competentes en materia de actividades e urbanismo, o trámite a seguir en función de que aquela estea completa e cumpra coa normativa aplicable será: 9.3.1. Sendo incompleta ou incorrecta. a) Se do exame resulta que a documentación é incompleta ou incorrecta, requiriráselle para emendala ao abeiro do artigo 71 da Lei 30/1992, de réxime xurídico e procedemento administrativo común. Advertiráselle que de non facelo no prazo indicado arquivarase a solicitude de licenza ou autorización, ou ben terá lugar a declaración da caducidade da comunicación previa ou declaración responsable, non podendo continuar coa actividade. b) Se se estima que a actividade en cuestión debe seguir un réxime distinto ao empregado polo interesado, requiriráselle para que axuste a súa actuación a fórmula correcta, incorporándose ao expediente aquela documentación que sexa idónea para esta. Os supostos serían: b).1. Cando o interesado presentara ao Concello unha declaración responsable ou comunicación previa sendo o réxime apropiado o de licenza, se lle advertirá de que non poderá executar a obra ou desenvolver a actividade pretendida ata que a obteña. Se xa a iniciara se lle requirirá para que cese de inmediato con tódalas advertencias propias de supostos de reposición á legalidade do infrinxido. b).2. Cando o interesado presentara ao Concello unha licenza ou comunicación previa sendo o réxime apropiado o de declaración responsable, se lle sinalará que deberá presentar o documento no que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade ou para o seu exercicio, que dispón da documentación que así o acredita e que se compromete a manter o seu cumprimento durante o período de tempo inherente a dito recoñecemento ou exercicio nos termos esixidos na Ordenanza para a acción pretendida, e, ademais, que non poderá executar a obra ou desenvolver a actividade pretendida ata que presente a mencionada documentación, coas advertencias sinaladas Advertiráselle que de non facelo no prazo indicado arquivarase o expediente ou terá lugar a declaración da caducidade do procedemento da actividade, polo que non poderá abrir nin continuar con esta.9.3.2. No caso de ser suficiente a documentación, correcto o sistema empregado e que cumpra todos os requisitos e normativa aplicable ben dende un principio ben trala emenda, o procedemento a seguir será: a) No caso das sometidas a licenza ou autorización, sometelas ao órgano competente para a súa concesión previa emisión dos informes xurídicos e técnicos previos e nos termos indicados na normativa aplicable. Xuntamente someterase a solicitude da licenza de obras, de precisarse executalas. b) De ser actividades obxecto de comunicación previa ou declaración responsable, cursarase a visita de inspección ao local para comprobar a súa execución e será estendida acta polo técnico municipal e ante o promotor que se incorporará ao expediente, gozando da consideración de documento público e con valor probatorio nos procedementos sancionadores. b).1. A acta pode ser:  Acta de conformidade, e da que se dará conta á Xunta de Goberno Local e posterior inscrición no libro municipal de rexistro de actividades.  Acta condicionada, de ser posible a emenda de deficiencias ou adopción de medidas correctoras o promotor comunicara a súa intención de executalas e, previo informe técnico municipal, daráselle un prazo polo técnico municipal para que as efectúe co local pechado previa solicitude das licenzas que no seu caso correspondan. Nos 10 días seguintes ao remate daquel prazo fixado polos servizos técnicos municipais, que en ningún caso será superior a 3 meses, inspeccionarase de novo e estenderase nova acta, que de non ser de conformidade suporá o peche definitivo da actividade, e incluso a obriga da volta a situación xurídica anterior.  Acta de desconformidade, cando concorran defectos substanciais o que se lle comunicará nese acto ao promotor ordenando o peche inmediato da actividade dando conta á Xunta de Goberno Local e comunicándollo ao promotor co réxime de recursos correspondente. b).2. De negarse o promotor a asinar a acta ou a recibir copia, se fara constar o feito mediante dilixencia na que figuren os motivos aducidos, as circunstancias do intento de notificación e, de se-lo caso, da entrega. En calquera caso, a falta de sinatura non exonera de responsabilidade nin destrúe o seu valor probatorio. b).3. No caso de especial dificultade ou complexidade pode cumprimentarse a acta polo persoal inspector con posterioridade, remitíndolle orixinal ou copia cotexada ao promotor.9.4. De non terse emendado a documentación no prazo sinalado nin axustarse ao réxime que lle corresponde, a Xunta de Goberno Local declarará, de oficio ou a instancia de calquera persoa, a caducidade do procedemento no caso de comunicacións previas ou declaración responsable e o arquivo do expediente no caso das licenzas.9.5. Para a execución de obras necesarias para a implantación ou exercizo da actividade –sexan de construción ou acondicionamento do local– solicitarase a correspondente licenza urbanística coa documentación técnica esixible. Excepciónanse da previa obtención de licenza ás obras menores vinculadas a actividades comerciais do RD.12/2012.9.6. Rematadas as obras o titular da actividade notificarao ao Concello aportando o certificado final de obra do técnico director e os boletíns de instaladores autorizados para que se poida cursar a visita de inspección.9.7. Nos casos en que se exerza unha actividade sen a debida presentación da comunicación ou declaración responsable ou cando a pesar da acta de conformidade efectuou algunha modificación sen comunicala ou declarala, ordenarase o peche do establecemento.9.8. O Concello poderá solicitar os informes potestativos previos que se estimen cara a concesión da licenza ou verificación da conformidade da actividade.9.9. Porá fin ao procedemento, ademais da acta de conformidade ou desconformidade ou a resolución concedendo ou denegando a licenza, a renuncia, o desestimento e a declaración de caducidade, así como a imposibilidade material de continualo pola aparición de causas sobrevidas ou desaparición do obxecto.9.10. Calquera modificación da actividade deberá someterse aos mesmos trámites indicados neste artigo, agás cando se trate unicamente da transmisión de titularidade.9.11. No caso de cese de actividade, o titular desta ou o seu representante comunicarao a este Concello no mes seguinte ao que se produza. E posteriormente, unha vez verificado pola Policía Local, darase conta ao órgano municipal competente, e de preverse na normativa tamén ao órgano autonómico ou estatal que corresponda. Artigo 10.–Efectos da presentación da documentación.10.1. O titular da actividade poderá comezar a exercela a partir de que achegue ao Rexistro municipal do Concello de Noia a comunicación previa ou declaración responsable e documentación sinalada na normativa e nesta ordenanza, incluso cos preceptivos informes ou autorizacións de se-lo caso. A data de inicio da actividade será a indicada polo titular da actividade no formulario podendo ser anterior unicamente cando a normativa específica o prevea expresamente. Ilo sen prexuízo de que se cursen as visitas de inspección para comprobar que se axusta á normativa aplicable. Nos supostos que se requira licenza de actividade ambiental, licenza urbanística para a execución das obras precisas para a implantación da actividade (agás os casos que se excepcionan) ou outra autorización preceptiva segundo a normativa de aplicación non poderá iniciar a actividade ata a concesión daquelas polos órganos competentes e visita da inspección municipal trala execución das obras.10.2. O interesado ou promotor da actividade terá a disposición do público ben a notificación da licenza de actividade ben a acta de inspección de conformidade.10.3. Non se entenderán adquiridas por silencio administrativo aquelas licenzas ou autorizacións contrarias á lexislación ou planeamento urbanístico ou que supoñan a ocupación de dominio público, e polo tanto non se permitirá a apertura do local.10.4. Tampouco surtirán efectos as comunicacións previas e declaracións responsables incompletas, incorrectas ou erróneas por inexactitude, falsidade ou omisión de datos esenciais que non xustifiquen o axuste á normativa, e polo tanto determinarán a imposibilidade de continuar coa actividade ou servizo.10.5. Estas actuacións soamente producirán efectos entre o Concello de Noia e o promotor da actividade pero non alterarán as situacións xurídicas privadas deste con terceiros.10.6. As obras menores executaranse no prazo indicado podendo solicitarse prórroga polo promotor que de afectar ao inicio da actividade deberá formular unha comunicación da nova data.10.7. De ocasionar estragos nas vías públicas ou en elementos de titularidade pública como consecuencia da realización dos traballos de adecuación do local ou obras, o promotor responderá da súa reparación con cargo á fianza que aportara, ou ben posteriormente se lle liquidaran os custes que derivaran. Asemade manterá os accesos e vía pública en condicións de seguridade, salubridade e limpeza, e non poderá colocar neles andamios, contedores, escaleiras, máquinas, ferramentas, e calquera instrumento ou obxecto sen a autorización específica municipal.10.8. O réxime procedimental ao que se suxeiten as actividades non exonera aos titulares das súas obrigas de carácter fiscal, administrativo ou civil establecidas na normativa vixente. Tampouco poderán ser invocadas para excluír ou diminuír a responsabilidade civil ou penal en que incorran os titulares da actividade. Artigo 11.–Inspección municipal.11.1. O interesado ou promotor da actividade terá a disposición dos técnicos municipais o impreso rexistrado de comunicación previa ou declaración responsable, ou ben a licenza concedida, e facilitará o acceso ao local para a inspección e comprobación da actividade, e de se-lo caso da obra. Asemade permitirá e facilitará a montaxe de equipos e instrumentos para levar a cabo a actuación de control.11.2. Os servizos técnicos municipais xunto cos membros do Corpo de Policía Local exercerán as funcións de inspección, comprobación e investigación tanto urbanística como ambiental.11.3. Nos supostos de actuacións sometidas ao réxime de declaración responsable ou comunicación previa, a intervención municipal no exame da documentación se circunscribirá á comprobación da integridade formal da notificación efectuada ao Concello, e a suficiencia legal do proxecto técnico, memoria ou calquera outra documentación esixible para prestar a actividade, así como a verificar a súa conformidade ás ordenanzas municipais, a legalidade urbanística, á normativa de seguridade, sanitaria, ambiental e aquelas outras que resulten esixibles, valorando no seu caso as medidas correctoras propostas e o seu grao de eficacia, nos mesmos termos e co mesmo alcance que os establecidos para unha licenza. A inspección posterior á presentación da comunicación previa ou declaración responsable efectuarase no prazo máximo de 3 meses dende o día seguinte a aquela data. De executarse obras verificará a corrección da documentación a que se refire o artigo 9.6 desta ordenanza. De vencer o prazo sen terse estendido acta de inspección entenderase que o silencio é positivo, agás nos casos en que unha norma con rango legal e por causas xustificadas de interese xeral ou unha norma de dereito comunitario europeo estableza o contrario. Asemade acontecerá se o interesado efectuou modificacións tanto do local como da actividade posteriormente á comunicación previa ou declaración responsable ou no suposto de que afecte a bens de dominio público local ou patrimoniais públicos.11.4. En calquera momento poderá levarse a cabo a inspección municipal dos locais para verificar o seu axuste á normativa e réxime aplicable.11.5. O contido do acta de verificación ou informe de control tanto sexa para licenzas como para comunicacións previas ou declaracións responsables será: a) Identificación do titular da actividade. b) Identificación do establecemento en que se localiza a actividade e destino deste. c) Referencia ás licenzas urbanísticas municipais vixentes. d) Identificación do día e hora de expedición desta acta/ informe e das persoas que efectúan a inspección, así como das que asistan en representación da empresa ou promotor. e) Constancia, no seu caso, do último control realizado. f) Descrición de todas as actuacións practicadas. g) Descrición das modificacións que, no se caso, observaranse nas instalacións, procesos e actividades respecto da declaración presentada ou da última actuación de control periódico. h) Incidencias que se produciran durante a inspección. i) Resumen das manifestacións do titular caso de que o solicite. j) Incumprimentos da normativa aplicable que se detectaran. k) Indicacións que se lle efectúe ao promotor para emenda dos incumprimentos detectados. l) Duración da actuación e sinatura dos asistentes ou identificación de aqueles que se negaran a asinar o informe.11.6. O exercicio de actividades sen que o interesado dispoña da licenza correspondente ou presentara a comunicación previa ou declaración responsable implicará a apertura dun expediente de reposición da legalidade e dun expediente sancionador. Artigo 12.–Extinción e caducidade das licenzas, declaracións responsables ou comunicacións previas.12.1. Os dereitos derivados de declaracións responsables ou comunicacións previas se extinguirán polas mesmas causas que as establecidas con carácter xeral para as licenzas.12.2. Os dereitos derivados de licenzas, declaracións responsables ou comunicacións previas poderán declararse caducados, agás causa non imputable ao seu titular, cando non se iniciara a actividade nos tres meses seguintes á finalización das obras ou implantación das instalación.12.3. En todo caso, a caducidade se declarará previa audiencia do interesado.12.4. A declaración de caducidade extinguirá os dereitos derivados da licenza, declaración ou comunicación, non podéndose exercer a actividade, a non ser traballos de seguridade e mantemento dos cales se dará conta ao Concello para o seu control. Artigo 13.–Revisión de oficio das licenzas concedidas, actuacións declaradas ou comunicadas.13.1. O exercicio dos dereitos derivados das licenzas, declaracións responsables ou comunicacións previas contrarios ao ordenamento xurídico poderán ser revisados a través dos procedementos de revisión de oficio contemplados nos artigos 102 e 103 da Lei 30/1992, do 26 de novembro, de réxime xurídico das administracións públicas e do procedemento administrativo común.13.2. O inicio do prazo para o exercicio destas facultades se computará desde o día en que se outorgara a licenza polo órgano municipal ou, no caso da declaración responsable ou a comunicación previa cando estas se presentaran no rexistro municipal e se comezara o inicio da actividade non sendo posible legalización algunha. Asemade acontecerá no caso de calquera modificación presentada posteriormente que requírese ser comunicada e non poderá ser xa emendada. Artigo 14.–Infraccións e sancións.14.1. No relativo ás infraccións cometidas como consecuencia do inicio das actividades, establecemento do seu exercicio e incluso obras vinculadas, a súa cualificación e as sancións a impoñer, aplicaranse as disposicións xerais coa tramitación do correspondente procedemento sancionador.14.2. Son responsables das infraccións, atendendo ás circunstancias concorrentes, quen realice as condutas infractoras, e en particular: a) Os titulares das actividades. b) Os encargados da explotación técnica e económica da actividade. c) Os técnicos que subscriban a documentación do promotor. Cando o cumprimento das obrigas establecidas na presente ordenanza corresponda a varias persoas conxuntamente, responderan solidariamente das infraccións que cometan e das sancións que se impoñan. No caso de extinción da persoa xurídica poderá esixirse subsidiariamente ao administrador daquela. Cando o responsable sexa o técnico que subscriba a documentación, comunicaranse os feitos ao correspondente colexio profesional para que adopte as medidas pertinentes, sen prexuízo das sancións municipais que se podan impoñer. Disposición adicional primeira.–Avaliación de impacto ambiental. Os proxectos que deban someterse a avaliación de impacto ambiental terán que terse sometido a estes e poder acreditalo para presentar a comunicación previa ou a declaración responsable. Disposición adicional segunda.–Tributos a aboar. Tanto cando se solicite a licenza municipal como cando se presente a comunicación previa ou declaración responsable aboaranse polo promotor as taxas que se deriven da actuación municipal de control e verificación, expedición de documentos e tributos que, en cada caso, correspondan. Disposición adicional terceira.–Habilitación técnica particular. Nos supostos en que o visado colexial non sexa obrigatorio, os servizos municipais comprobarán a identidade e habilitación profesional do autor técnico da documentación. Para tal efecto consultarán os rexistros públicos colexiais correspondentes, e unha vez comprobado incorporarán copia da información contida nos rexistros. De non estar operativo o citado rexistro solicitarase ao profesional unha certificación acreditativa dos extremos indicados. Respecto dos profesionais establecidos noutros Estados membros da Unión Europea, a comprobación da identidade e habilitación profesional facilitarase coa comunicación que o profesional ten efectuado para o seu desprazamento, conforme ao artigo 7 do Rd.1000/2010. Disposición adicional cuarta.–Profesións liberais. Os despachos onde se desenvolvan profesións liberais non están sometidas ao réxime de control de actividades recollido nesta ordenanza, se ben o edificio en que se atopen debe dispoñer de licenza de primeira utilización ou modificación de uso – se houbera outro anterior- respecto da área definida en que se atope o despacho. No caso de que conten con aparellos que requiran algún tipo de autorización sanitaria rexeranse polo estipulado nesta ordenanza. Disposición adicional quinta.–Formularios normalizados. Conforme ao establecido no artigo 70. bis da Lei 30/92, no anexo III desta ordenanza inclúense varios formularios para o inicio dunha actividade de servizos. Asemade tamén se inclúen os formularios para a transmisión da titularidade dunha actividade. Facúltase á Alcaldía para manter actualizados os referidos formularios e para aprobar os novos formularios que a proposta dos servizos municipais sexa conveniente establecer para a aplicación desta ordenanza garantindo así a axilidade na posta ao día. Procurarase a coordinación cos formularios doutras administracións públicas con competencias na materia aínda de tipo sectorial. Disposición transitoria. Para os procedementos de autorización iniciados con anterioridade o interesado poderá, con anterioridade á resolución, desistir da súa solicitude e optar pola aplicación da nova normativa. Disposición final. A presente ordenanza, unha vez aprobada definitivamente ou transcorrido o prazo para alegacións sen habelas, entrará en vigor o día da publicación integra do seu texto no Boletín Oficial da Provincia permanecendo en vigor ata a súa modificación ou derrogación expresa. ANEXO I.–ACTIVIDADES SOMETIDAS A COMUNICACIÓN PREVIA (FORMULARIO CP) 1. Outro comercio polo miúdo non comprendido no anexo do Lei 12/2012 (nin que precisen LA nin DR). 2. Barberías, saunas, institutos de beleza e similares que non dispoñan de instalacións de raios UVA ou similares.3. Centros e academias de ensino agás que requiran licenza ou declaración responsable.4. Centro destinados ao culto relixioso 5. Garaxes para estacionamento de vehículos de uso privado ata 2 vehículos.6. Almacenamento de obxectos e materiais agás os de produtos químicos ou farmacéuticos, combustibles, lubricante, fertilizantes, praguicidas, herbicidas, pinturas, vernices, ceras ou pneumáticos con superficie ata 500 m 2.7. As antenas de telefonía en estación base existente agás que afecten ao patrimonio histórico-artístico ou implican utilización do dominio público (acompañando autorización do Ministerio de Industria e acordo de compartición co titular da estación base). 8. Centros veterinarios, centros de acicalamento e coidado e as residencias caninas e felinas de mais de 5 pezas maiores de 3 meses. ANEXO II.–ACTIVIDADES SOMETIDAS A DECLARACIÓN RESPONSABLE (FORMULARIO DR) Grupo 1. Instalacións para a cría de animais domésticos e actividades agrogandeiras: 1.1. Instalacións para a cría intensiva de animais domésticos, sempre que non superen 9 cabezas de gando vacún, equino ou porcino, 15 de ovino ou caprino, 15 coellas nais ou 50 aves.1.2. Actividades de almacenamento de equipos e produtos agrícolas, sempre que non conten con sistemas de refrixeración e/ou sistemas forzados de ventilación, que como máximo conteñan 2.000 litros de gasóleo ou outros combustibles. Grupo 2. Actividades industriais, sempre que a potencia mecánica instalada non supere os 15 kW e a súa superficie non supere os 400 m 2: 2.1. Talleres de confección, xastrería, peletería e similares.2.2. Talleres auxiliares de construción, tales como carpintería, albanelería, escaiolistaría, cristalería, electricidade, fontanería, calefacción e aire acondicionado.2.3. Talleres de encadernación e afíns.2.4. Talleres de reloxería, ourivería, óptica, ortopedia, e outros afíns aos anteriormente indicados. Grupo 3. Comercio polo miúdo comprendido na Lei 12/2012 (cubrir formulario propio) sempre que a súa superficie sexa inferior a 300 m 2 e non afecte ao patrimonio histórico-artístico nin supoña ocupación do dominio público. Permite tamén a execución de obras menores vinculadas a ditas actividades. Grupo 4. Comercio polo miúdo non comprendido na Lei 12/2012 (distinto do do grupo 3) cando non se trate de grandes superficies. Grupo 5. Outras actividades sometidas a declaración responsable.5.1. Oficinas de farmacia (acompañando autorización prevista na Lei 5/1999, de ordenación farmacéutica). 5.2. Oficinas bancarias (acompañando autorización do Ministerio Economía e Facenda e Banco de España). 5.3. Oficinas de seguros e reaseguros privados (acompañando autorización do Ministerio de Facenda). 5.4. Despachos de lotería e outros de xogo por diñeiro (acompañando licenza ou autorización do Ministerio de Facenda e da Consellería de Facenda). 5.5. Núcleos zoolóxicos, establecementos de recollida de animais abandonados, establecementos dedicados ao fomento de animais domésticos e salvaxes en cautividade (acompañando autorización zoosanitaria autonómica). 5.6. Centros de diagnóstico e laboratorios de análises clínicas sen manipulación de produtos inflamables nin contaminantes.5.7. Clínicas médicas e outros despachos ou oficinas que dispoñan de aparellos ou instalacións de raios X ou similares.5.8. Centros de beleza e similares que dispoñan de instalacións de raios UVA ou similares.5.6. Locutorios telefónicos.5.7. Talleres de reparación e mantemento de efectos persoais non asociados á venda.5.8. Garaxes para estacionamento de vehículos ou aparcadoiros ao aire libre sen límite de prazas.5.9. Exposición de vehículos para venda ao aire libre.5.10. Almacenamento de equipos e productos agrícolas que conten con sistemas de refrixeración e sistemas forzados de ventilación.5.11. Almacenamento de obxectos e materiais agás os de productos químicos ou farmacéuticos, combustibles, lubricante, fertilizantes, praguicidas, herbicidas, pinturas, vernices, ceras ou pneumáticos con superficie superior a 500 m 2.5.12. Despachos de empresas de traballo temporal (autorización do Servizo Público de Emprego Estatal e do Servizo público autonómico). 5.13. Centros e academias de ensino de baile, música e canto. Ximnasios e instalacións deportivas con música, sistemas de refrixeración e ventilación. Autoescolas.5.14. Transporte de mudanzas.5.15. Aluguer de automóbiles.5.16. Servizos de seguridade privada (con autorización Ministerio do Interior). 5.17. Notarías e rexistros da propiedade (achegando autorización do Ministerio de Xustiza). 5.17. Antenas de telefonía que afecten ao patrimonio histórico-artístico ou implican utilización do dominio público (acompañando autorización do Ministerio de Industria e acordo de compartición co titular da estación base). ANEXO III.–FORMULARIOS Formulario declaración responsable comercios minoristas actividade e obras (DR- Lei.12/2012). Formulario comunicación previa inicio de actividade (CP). Formulario declaración responsable inicio de actividade (DR). Formulario transmisión de titularidade da actividade (TRActiv) Formulario solicitude de licenza de actividade ambiental (LAA). Formulario solicitude de licenza de actividade (LA). (Cubrir en maiúsculas todos os campos) Datos do/da solicitante Poño en coñecemento dese Concello que cumpro cos requisitos esixibles para o exercicio do dereito para instalar e desenvolver a actividade que a continuación menciónase, e que me comprometo a seguir cumpríndoa durante o tempo que exerza a actividade. E para ese efecto sinalo o seguinte: Quinto.–Xunto a esta comunicación achego os seguintes documentos:  Copia do NIF/ CIF do promotor da actividade  Copia do DNI do representante e acreditación da representación que ostenta  Memoria na que se detallen os aspectos básicos relativos á actividade. (2 exemplares en papel e 1 en CD): concreción da actividade, persoal, maquinaria a empregar. De haber obras describiranse asemade e indicarase o orzamento de execución destas.  Planos: de situación en cartografía municipal da actividade e do local coas súas instalacións asinado por técnico competente.  Certificado asinado por técnico competente que expresamente indique o cumprimento polo local e actividade da normativa urbanística, de seguridade, salubridade, protección ambiental e accesibilidade, e no seu caso, das ordenanzas municipais que resulten de aplicación.  Declaración do técnico sobre a súa identidade e habilitación profesional, no caso de non estar a documentación técnica visada – cando non sexa obrigatorio legalmente.  Copia da alta no epígrafe fiscal propio da actividade.  Abono dos tributos devengados tanto pola actividade como, de se-lo caso, polas obras. O que asino baixo a miña responsabilidade tendo en conta o sinalado no artigo 71. bis da Lei 30/92 (VER REVERSO) Noia, ………./……………./201…. Sinatura do solicitante ou representante (achegase autorización asinada ou poder notarial) Á ALCALDIA-PRESIDENCIA DO CONCELLO DE NOIA R/ Rosalía de Castro, 2, 15200 Noia (A Coruña) Tlfs.981 842 100.–Fax 981 821 741.–www.noia.es Instrucións a ter en conta 1. A declaración habilita para a apertura do local indicado e as obras descritas sempre e cando: – Sexa totalmente cumprimentada (os datos do modelo son esenciais, de non estar completa terá que requirírselle podendo dar lugar á suspensión da actividade). – Achegue a totalidade da documentación que se sinala. – Soamente terá validez para a apertura no día que teña entrada no Rexistro municipal de Noia (xa que logo será nese intre cando se de coñecemento a este Concello). 2. Unha vez presentada a declaración o titular da actividade poderá comezar a exercela, sen prexuízo de que os técnicos municipais cursen as visitas de inspección precisas para comprobar se se axusta á normativa aplicable.3. En todo caso, o titular da actividade será o único responsable das molestias ou prexuízos que poida causar.4. ADVÍRTESELLE QUE a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da comunicación previa, determinara a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente (apartado 4 do artigo 71. bis da Lei 30/1992, de réxime xurídico das administracións publicas e do procedemento administrativo común). ACTIVIDADES QUE SE PODEN ACOLLER A ESTE SISTEMA As actividades comerciais minoristas e a prestación de determinados servizos previstos no RD.19/2012, de medidas urxentes para a liberalización do comercio e de determinados servizos, sempre que se trate de establecementos permanentes cunha superficie inferior a 300 m 2 (útil de exposición e venda ao público) e, de ser necesario, non requiran mais que obras para as que non se esixe proxecto técnico segundo a normativa urbanística. Exclúense por tanto: – O comercio por xunto (ao por maior) – Os non recollidos na relación do R. D. 19/2012. – As actividades que teñan impacto no patrimonio histórico-artístico e as que impliquen ocupación de bens de dominio público. – As actividades que precisen para a súa implantación obras de edificación ou calquera outras que requiran proxecto técnico. OBRAS QUE SE PODEN ACOLLER A ESTE SISTEMA Obras ou actuacións que, sendo conformes co uso urbanístico, polo seu reducido impacto urbanístico e escasa entidade técnica non esixan un control previo para determinar a súa adecuación á normativa aplicable (exclúense as que afecten ao patrimonio histórico-artístico). a) Obras de conservación ou substitución de instalacións dos edificios ou de elementos construtivos non estruturais. Inclúe a substitución de cubrición de cubertas. b) Obras de restauración de fachadas, medianeiras, patios ou terrazas. Inclúe a substitución de carpintaría exterior (non comprende a modificación de tipoloxía de materiais de acabado da fachada visible desde vía pública, nin o peche ou acristalamento das terrazas). c) Instalación de infraestruturas comúns do edificio, tales como baixantes, chemineas, sistemas de aire acondicionado, telecomunicacións, instalación de placas solares ou fotovoltaicas, antenas (non inclúe as de telefonía móbil) e outras instalacións comúns. d) Reformas de locais ou vivendas (inclúe a modificación da distribución interior sen afectación de elementos estruturais). e) Instalación de novos elementos publicitarios en locais comerciais (rótulos, toldos, bandeirolas, etc.). f) Acondicionamento de espazos libres de parcela consistentes en axardinamento, pavimentación, implantación de bordos, etc. g) Instalación e construción de valados e peches de parcelas e solares. COMUNICACIÓN PREVIA-INICIO ACTIVIDADE (Cubrir en maiúsculas todos os campos) Datos do/da solicitante Poño en coñecemento dese Concello que cumpro cos requisitos esixibles para o exercicio do dereito para instalar e desenvolver a actividade que a continuación menciónase. Quinto. –Xunto a esta comunicación achego os documentos que se indican no reverso. O que asino baixo a miña responsabilidade tendo en conta o sinalado no artigo 71. bis da Lei 30/92 e polo tanto que: ––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––––– A comunicación habilita para a apertura do local indicado sempre e cando: – Sexa totalmente cumprimentada (os datos do modelo son esenciais, de non estar completa terá que requirírselle podendo dar lugar á suspensión da actividade) – Achegue a totalidade da documentación que se sinala. – Soamente terá validez para a apertura como pronto no día que teña entrada no Rexistro municipal de Noia (xa que logo será nese intre cando se de coñecemento a este Concello). Presentada a comunicación o titular da actividade poderá comezar a exercela, sen prexuízo de que os técnicos municipais cursen as visitas de inspección precisas para comprobar se se axusta á normativa. En todo caso, o titular da actividade será o único responsable das molestias ou prexuízos que poida causar. A inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a comunicación previa, ou a non presentación ante a Administración competente desta, determinara a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente. Noia, ………./……………./201…. Sinatura do solicitante ou representante (achegase autorización asinada ou poder notarial) Á ALCALDIA-PRESIDENCIA DO CONCELLO DE Noia R/ Rosalía de Castro, 2, 15200 Noia (A Coruña) Tlfs.981 842 100.–Fax 981 821 741.–www.noia.es Documentación que se achega  Copia do DNI do promotor caso de ser persoa física ou CIF de ser persoa xurídica.  Copia do NIF do seu representante e acreditación da representación.  Memoria asinada polo técnico competente na que se detallen os aspectos básicos que definan a actividade (2 exemplares en papel e 1 en CD), isto é: descrición da actividade a desenvolver, persoal, maquinaria a empregar, produtos. Superficie do local, distribución.  Planos: de situación en cartografía municipal da actividade e do local coas súas instalacións asinados por técnico competente.  Fotografía da/s fachada/s e do interior do local.  Declaración responsable asinado por técnico competente que expresamente indique o cumprimento polo local e actividade da normativa urbanística, de seguridade, salubridade, protección ambiental e accesibilidade, e no seu caso, das ordenanzas municipais.  Declaración do técnico sobre a súa identidade e habilitación profesional, no caso de non estar a documentación técnica visada –cando non sexa obrigatorio legalmente.  Acreditación da situación de legalidade do inmoble onde se vai desenvolver a actividade, mediante:  Copia da licenza de primeira ocupación do local ou edificio ao que pertence, ou referencia ao acordo e órgano no que se concedeu.  Copia da escritura do inmoble, ou nota simple rexistral cuxo asento teña unha antigüidade mínima de 6 anos.  Acreditación da inspección técnica de edificios.  Copia da alta no epígrafe fiscal propio da actividade.  Xustificante bancario do abono da taxa de autoliquidación do tributo. Outras garantías ou requisitos que determina a normativa aplicable: ----------------------------------------------------------------------------------------------------------------------------------- ----------------------------------------------------------------------------------------------------------------------------------- ACTIVIDADES QUE SE PODEN ACOLLER A ESTE SISTEMA 1. Outro comercio polo miúdo non comprendido no anexo do R. d. 19/2012 (nin que precisen LA nin DR). 2. Barberías, saunas, institutos de beleza e similares que non dispoñan de instalacións de raios UVA ou similares.3. Centros e academias de ensino agás que requiran licenza ou declaración responsable.4. Centro destinados ao culto relixioso.5. Garaxes para estacionamento de vehículos de uso privado ata 2 vehículos.6. Almacenamento de obxectos e materiais agás os de produtos químicos ou farmacéuticos, combustibles, lubricante, fertilizantes, praguicidas, herbicidas, pinturas, vernices, ceras ou pneumáticos con superficie ata 500 m 2.7. As antenas de telefonía en estación base existente agás que afecten ao patrimonio histórico-artístico ou implican utilización do dominio público (acompañando autorización do Ministerio de Industria e acordo de compartición co titular da estación base.8. Centros veterinarios, centros de acicalamento e coidado e as residencias caninas e felinas de mais de 5 pezas maiores de 3 meses. NOTAS: – Os comercios minoristas de superficie inferior a 300 m 2 (e obras menores que precisen) e incluídos no anexo do RD 19/2012 (a verificar polo promotor ou técnico particular) dispoñen dun formulario municipal propio a disposición.- – Os cambios de titularidade dentro do mesmo uso, categoría e clase dispoñen de formulario municipal propio (Cubrir en maiúsculas todos os campos) Datos do/da solicitante Poño en coñecemento dese Concello que cumpro cos requisitos esixibles para o exercicio do dereito para instalar e desenvolver a actividade que a continuación menciónase, conto con toda a documentación técnica esixida pola normativa e me comprometo con seguir cumprindo os requisitos e normativa mentres exerza a actividade. Quinto.–Xunta a esta comunicación achego os documentos que se indican no reverso. O que asino baixo a miña responsabilidade tendo en conta o sinalado no artigo 71. bis da Lei 30/92 e polo tanto que: A declaración formulada habilita para a apertura do local indicado sempre e cando:  Sexa totalmente cumprimentada (os datos do modelo son esenciais, de non estar completa terá que requirírselle podendo dar lugar á suspensión da actividade).  Achegue a totalidade da documentación que se sinala.  Soamente terá validez para a apertura como pronto no día que teña entrada no Rexistro municipal de Noia (xa que logo será nese intre cando se de coñecemento a este Concello). Presentada a declaración o titular da actividade poderá comezar a exercela, sen prexuízo de que os técnicos municipais cursen as visitas de inspección precisas para comprobar se se axusta á normativa. En todo caso, o titular da actividade será o único responsable das molestias ou prexuízos que poida causar. A inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore á declaración, ou a non presentación ante a Administración competente desta, determinara a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente. Noia, ………./……………./201…. Sinatura do solicitante ou representante. (achegase autorización asinada ou poder notarial) Á ALCALDIA-PRESIDENCIA DO CONCELLO DE Noia R/ Rosalía de Castro, 2, 15200 Noia (A Coruña) Tlfs.981 842 100.–Fax 981 821 741.–www.noia.es Documentación que se achega  Copia do DNI do promotor caso de ser persoa física ou CIF de ser persoa xurídica.  Copia do NIF do seu representante e acreditación da representación.  Memoria na que se detallen os aspectos básicos relativos á actividade (2 exemplares en papel e 1 en CD), isto é: concreción da actividade a executar, persoal, maquinaria a empregar. Superficie do local, distribución.  Planos: de situación en cartografía municipal da actividade e do local coas súas instalacións asindado por técnico competente.  Fotografía da/s fachada/s e do interior do local.  Declaración responsable asinado por técnico competente que expresamente indique o cumprimento polo local e actividade da normativa urbanística, de seguridade, salubridade, protección ambiental e accesibilidade, e no seu caso, das ordenanzas municipais e demais normativa que resulten de aplicación.  Declaración do técnico sobre a súa identidade e habilitación profesional, no caso de non estar a documentación técnica visada –cando non sexa obrigatorio legalmente.  Acreditación da situación de legalidade do inmoble onde se vai desenvolver a actividade, mediante:  Copia da licenza de primeira ocupación do local ou edificio ao que pertence, ou referenza ao acordo e órgano no que se concedeu.  Copia da escritura do inmoble, ou nota simple rexistral cuxo asento teña unha antigüidade mínima de 6 anos.  Acreditación da inspección técnica de edificios.  Copia da alta no epígrafe fiscal propio da actividade.  Xustificante bancario do abono da taxa de autoliquidación do tributo. Outras garantías ou requisitos que determina a normativa aplicable: ACTIVIDADES QUE SE PODEN ACOLLER A ESTE SISTEMA Grupo 1. Instalacións para a cría de animais domésticos e actividades agrogandeiras: 1.1. Instalacións para a cría intensiva de animais domésticos, sempre que non superen 9 cabezas de gando vacún, equino ou porcino, 15 de ovino ou caprino, 15 coellas nais ou 50 aves.1.2. Actividades de almacenamento de equipos e productos agrícolas, sempre que non conten con sistemas de refrixeración e/ou sistemas forzados de ventilación, que como máximo conteñan 2.000 litros de gasóleo ou outros combustibles. Grupo 2. Actividades industriais, sempre que a potencia mecánica instalada non supere os 15 kW e a súa superficie non supere os 400 m 2: 2.1. Talleres de confección, xastrería, peletería e similares.2.2. Talleres auxiliares de construción, tales como carpintería, albanelería, escaiolistaría, cristalería, electricidade, fontanería, calefacción e aire acondicionado.2.3. Talleres de encadernación e afíns.2.4. Talleres de reloxería, ourivería, óptica, ortopedia, e outros afíns aos anteriormente indicados. Grupo 3. Comercio polo miúdo comprendido no RD.19/2012 (cubrir formulario propio) sempre que a súa superficie sexa inferior a 300 m 2 e non afecte ao patrimonio histórico-artístico nin supoña ocupación do dominio público. Permite tamén a execución de obras menores vinculadas a ditas actividades. Grupo 4. Comercio polo miúdo non comprendido no RD.19/2012 (distinto do do grupo 3) cando non se trate de grandes superficies. Grupo 5. Outras actividades sometidas a declaración responsable.5.1. Oficinas de farmacia (acompañando autorización prevista na Lei 5/1999, de ordenación farmacéutica). 5.2. Oficinas bancarias (acompañando autorización do Ministerio Economía e Facenda e Banco de España). 5.3. Oficinas de seguros e reaseguros privados (acompañando autorización do Ministerio de Facenda). 5.4. Despachos de lotería e outros de xogo por diñeiro(acompañando licenza ou autorización do Ministerio de Facenda e da Consellería de Facenda) 5.5. Núcleos zoolóxicos, establecementos de recollida de animais abandonados, establecementos dedicados ao fomento de animais domésticos e salvaxes en cautividade (acompañando autorización zoosanitaria autonómica) 5.6. Centros de diagnóstico e laboratorios de análises clínicas sen manipulación de produtos inflamables nin contaminantes.5.7. Clínicas médicas e outros despachos ou oficinas que dispoñan de aparellos ou instalacións de raios X ou similares.5.8. Centros de beleza e similares que dispoñan de instalacións de raios UVA ou similares.5.9. Locutorios telefónicos.5.10. Talleres de reparación e mantemento de efectos persoais non asociados á venda.5.11. Garaxes para estacionamento de vehículos ou aparcadoiros ao aire libre sen límite de prazas.5.12. Exposición de vehículos para venda ao aire libre.5.13. Almacenamento de equipos e productos agrícolas que conten con sistemas de refrixeración e sistemas forzados de ventilación.5.14. Almacenamento de obxectos e materiais agás os de productos químicos ou farmacéuticos, combustibles, lubricante, fertilizantes, praguicidas, herbicidas, pinturas, vernices, ceras ou pneumáticos con superficie superior a 500m 2 5.15. Despachos de empresas de traballo temporal (autorización do Servizo Público de Emprego Estatal e do Servizo público autonómico). 5.16. Centros e academias de ensino de baile, música e canto. Ximnasios e instalacións deportivas con música, sistemas de refrixeración e ventilación. Autoescolas.5.17. Transporte de mudanzas.5.18. Aluguer de automóbiles.5.19. Servizos de seguridade privada (con autorización Ministerio do Interior). 5.20. Notarias e rexistros da propiedade (achegando autorización do Ministerio de Xustiza). 5.21. Antenas de telefonía que afecten ao patrimonio histórico-artístico ou implican utilización do dominio público (acompañando autorización do Ministerio de Industria e acordo de compartición co titular da estación base). (Cubrir en maiúsculas todos os campos) Datos da nova persoa titular Datos da actividade Datos do anterior titular Poño en coñecemento dese Concello que cumpro cos requisitos esixibles para asumir o exercizo da actividade mencionada, e comprométome a mantelos durante o exercizo desta. Achego a seguinte documentación:  Copia do NIF/ CIF do titular anterior e do novo titular.  Copia do DNI do representante e acreditación da representación que ostenta.  Copia do documento testamentario polo que asina outra persoa no lugar do titular falecido e acta de defunción.  Orixinal do cartón da licenza (ou copia da declaración responsable ou comunicación presentada no Rexistro municipal)  Copia do alta no epígrafe fiscal do novo titular. Asemade, o anterior e novo titular declaramos que ao momento da transmisión o local ten as mesmas características que as contempladas na referida licenza (ou declaración responsable ou comunicación previa) Noia, ………./……………./201…. Sinatura titular actual Sinatura novo titular Á ALCALDIA-PRESIDENCIA DO CONCELLO DE NOIA R/ Rosalía de Castro, 2, 15200 Noia (A Coruña) Tlfs.981 842 100.–Fax 981 821 741.–www.noia.es (Cubrir en maiúsculas todos os campos) Datos do/da solicitante EXPON: Primeiro. –Que dispoño dun local en Noia no enderezo seguinte (rúa, n.º, local-escaleira, piso, parroquia): Segundo. –Que desexo establecer nel a seguinte actividade: Terceiro. –Esta actividade esta sometida ao procedemento de avaliación de incidencia ambiental (incluída no anexo I do Decreto 133/2008, do 12 de xuño, que regula a avaliación de incidencia ambiental). Cuarto. –En cumprimento do previsto no art.7 do Decreto 133/2008, ACHEGO a seguinte documentación:  Proxecto técnico redactado por técnico competente na materia (3 exemplares)  Unha memoria descritiva na que se detallen os aspectos básicos relativos á actividade, á súa localización e repercusións no medio ambiente. A memoria deberá conter unha descrición detallada dos tipos, cantidades e composición dos residuos xerados, verteduras e emisións contaminantes e a xestión prevista para eles; os riscos da actividade e proposta de medidas preventivas, correctoras e de autocontrol; técnicas de restauración do medio afectado e programa de seguimento da área restaurada nos casos de desmantelamento das instalacións ou cese da actividade; os usos permitidos e prohibidos polo planeamento na zona de implantación da actividade; así como calquera outra información que resulte relevante para a avaliación da incidencia ambiental da actividade.  Xustificación do cumprimento da lexislación ambiental e sectorial aplicable á actividade, da normativa de seguridade, da relativa ás medidas de autoprotección e saúde e, no seu caso, das ordenanzas municipais que resulten de aplicación.  Declaración dos datos que a xuízo do solicitante gozan de confidencialidade amparada na normativa vixente.  Autoliquidación da taxa por expedición de licenzas. Polo exposto, SOLICITA, de conformidade co artigo 6 do Decreto 133/2008, a correspondente licenza de actividade, e Declaro baixo a miña responsabilidade ser certos os datos que se consignan e que de precisar obras no local, solicitarei licenza para elas. Noia, ………./……………./201…. Sinatura do solicitante ou representante (achégase autorización asinada ou poder notarial) Á ALCALDIA-PRESIDENCIA DO CONCELLO DE NOIA. R/ Rosalía de Castro, 2, 15200 Noia (A Coruña) Tlfs.981 842 100.–Fax 981 821 741.–www.noia.es Notas sobre a licenza de avaliación ambiental Actividades de aplicación do Decreto 133/2008:  Están sometidas a incidencia ambiental tódalas actividades que se recollen no anexo I do Decreto 133/2008, do 12 de xuño.  Tamén estarán sometidas aquelas outras actividades que non estando incluidas no anexo I merezan a consideración de molestas, insalubres, nocivas e perigosas segundo as definicións da Lei 1/1995, do 2 de xaneiro, de protección ambiental de Galicia. No anexo II do Decreto 133/2008, do 2 de xuño, establécense uns criterios en función dos cales vamos a considerar que unha actividade está sometida ou non a incidencia ambiental. A Consellería de Medio Ambiente é a que vai decidir si se somete a incidencia ambiental ou non.  Están excluídas da incidencia ambiental as actividades que se mencionan no anexo III porque estas actividades non rebasen uns certos límites. No momento que os rebasen estarían sometidas a incidencia ambiental (así se di no anexo I) O artigo 2 do Decreto 133/2008, do 12 de xuño, polo que se aproba a avaliación de incidencia ambiental establece que «están sometidos ao procedemento de avaliación de incidencia ambiental os proxectos, obras e instalacións, así como o seu traslado ou modificación substancial, das actividades, de titularidade pública ou privada, que figuran no anexo I. Así mesmo estarán sometidas a este procedemento aquelas outras actividades que non estando incluídas en dito anexo I merezan a consideración de molestas, insalubres, nocivas e perigosas, conforme ás definicións contidas no artigo 13 da Lei 1/1995, do 2 de xaneiro, de protección ambiental de Galicia». Trámites a seguir conforme ao Decreto 133/2008: a) O interesado que queira desenvolver unha actividade sometida a incidencia ambiental ten que presentar unha solicitude de licenza de actividade. O interesado antes de pedir a licenza de actividade pode facer unha consulta ao Concello para que este lle diga se a actividade está sometida ou non a incidencia ambiental. Esta consulta non é vinculante. b) A solicitude de “licenza de actividade con incidencia ambiental” debe vir acompañada da seguinte documentación: 1. Proxecto técnico redactado por técnico competente.2. Memoria descritiva na que se detallen os aspectos básicos da actividade, a localización e repercusións no ambiente, cantidade e composición dos residuos xerados, emisións contaminantes, riscos da actividade, usos permitidos e prohibidos polo planeamento e calquera outra información relevante para a incidencia ambiental.3. Xustificación de que se cumpre a lexislación ambiental e sectorial aplicable á actividade, normativa de seguridade, medidas de autoprotección e saúde, e cumprimento das ordenanzas locais de aplicación.4. Declaración dos datos que a xuízo do solicitante gocen de confidencialidade amparada na normativa vixente. c) Recibida a solicitude coa documentación sinalada, debese emitir informe técnico municipal sobre a compatibilidade da actividade cos instrumentos de planificación urbanística e ordenanzas municipais. d) Información pública. Publicarase anuncio no DOG, BOP e taboleiro de anuncios do Concello durante 20 días hábiles., e notificarase esta información pública aos veciños e titulares de dereitos inmediatos ao lugar da localización proposta. Do trámite de información pública exceptuaranse os datos da solicitude que o interesado dixo que eran confidenciais. O Decreto 133/2008 di que o trámite de emisión de informe urbanístico e o trámite de información pública efectuaranse simultaneamente. e) No prazo máximo de 30 días hábiles dende que finalizou o prazo de información pública hai que remitir o expediente á Consellería de Medio Ambiente, xunto coas alegacións presentadas, o informe urbanístico, e un INFORME DO CONCELLO SOBRE A INCIDENCIA AMBIENTAL DA ACTIVIDADE NO MUNICIPIO E SOBRE O RESULTADO DA INFORMACIÓN PÚBLICA. f) Recibido o expediente a Consellería de Medio Ambiente recabará os informes sectoriais que ela estime oportunos. No prazo máximo dun mes, dende que a Consellería de Medio Ambiente recibira os informe sectoriais, emitirá o ditame de incidencia ambiental e remitirao ao Concello no prazo dos dez días hábiles seguintes á súa emisión. g) Informe de Secretaría para garantir que se cumpriron estes trámites. h) Logo outórgase licenza ambiental, pola XGL. Se fan falla obras, outórgase licenza conxunta de actividade e de obras. O acordo polo que se outorga licenza ambiental debe incorporar o contido do ditame de incidencia ambiental e tódalas medidas correctoras que se impoñan. Hai que establecer un prazo para comezo de actividade. Se non se inicia a actividade no prazo sinalado, o Concello poderá declarar a caducidade da licenza de actividade, despois de instruir un procedemento e dar audiencia ao interesado. i) A resolución recaída comunícase á Consellería de Medio ambiente nos dez días hábiles seguintes ao acordo. Ao solicitante, e a tódolos interesados. (Cubrir en maiúsculas todos os campos) Datos do/da solicitante EXPÓN: Primeiro. –Que dispoño dun local en Noia no enderezo seguinte (rúa, núm., local- escaleira, piso, parroquia): Segundo. –Que desexo establecer nel a seguinte actividade: Terceiro: ACHEGO a seguinte documentación:  Proxecto técnico redactado por técnico competente na materia (3 exemplares) no que figure:  Unha memoria descritiva na que se detallen os aspectos básicos relativos á actividade, á súa localización e repercusións no medio ambiente. A memoria deberá conter unha descrición detallada dos tipos, cantidades e composición dos residuos xerados, verteduras e emisións contaminantes e a xestión prevista para eles; os riscos da actividade e proposta de medidas preventivas, correctoras e de autocontrol; técnicas de restauración do medio afectado e programa de seguimento da área restaurada nos casos de desmantelamento das instalacións ou cese da actividade; os usos permitidos e prohibidos polo planeamento na zona de implantación da actividade  Xustificación do cumprimento da lexislación ambiental e sectorial aplicable á actividade, da normativa de seguridade, da relativa ás medidas de autoprotección e saúde e, no seu caso, das ordenanzas municipais que resulten de aplicación.  Declaración dos datos que a xuízo do solicitante gozan de confidencialidade amparada na normativa vixente.  Autoliquidación da taxa por expedición de licenzas. Polo exposto, SOLICITA a correspondente licenza de actividade, e declaro baixo a miña responsabilidade ser certos os datos que se consignan e que de precisar obras no local, solicitarei licenza para elas. Noia, ………./……………./201…. Sinatura do solicitante ou representante. Noia, 30 de setembro de 2013. O alcalde Asdo.: Rafael García Guerrero